আমি চাকরি করি আমার মায়ের জন্য। আমি আমার সব জ্ঞান কাজে লাগিয়েছি (মোটামুটি ভাবে) শুধুমাত্র আম্মাকে দেখানোর জন্য,দেখো তোমার মেয়ে তোমার থেকেই পাওয়া সব কোয়ালিটি গুলোকে কিভাবে কাজে লাগাচ্ছে। আম্মা আলসি করে লেখাপড়া শেষ করেনি,কিন্তু তার ক্রাফটিংয়ের আইডিয়া মারাত্নক। বিবাহিত জীবনে সে প্রচুর আর্থিক অসচ্ছলতার মধ্য দিয়ে গেছে। কিন্তু সঠিক পরিচর্যার অভাবে ক্রাফটিংকে সে পেশা হিসেবে নিতে পারেনি। কেউ তাকে বলে দেয়নি,হাতের কাজ করেই সে চাইলে লাখ লাখ টাকা কামাতে পারে। ক্রাফটিং বাদ দেন,আম্মা যদি শুধুমাত্র একটা চায়ের দোকান দিত,তাতেই ব্যবসা করে লালে লাল হয়ে যেত। আমি সারাজীবনে বহুবার দেখেছি,নানু বাসায় মেহমান এসে নাস্তা করে,চা খেতে আমাদের বাসায় চলে আসতো (যেহেতু বাসা পাশাপাশি ছিল)। আমার আম্মার হাতের চা বানানো হত অসাধারন।